ప్రస్తుతం సినీ ఇండస్ట్రీలో వారసత్వపు హీరోల హవానే ఎక్కువగా కొనసాగుతోంది. అలాంటి పోటీ వాతావరణంలో ఎలాంటి బ్యాక్గ్రౌండ్ లేకుండా వచ్చి.. అభిమానులను సంపాదించుకుని, పైకి ఎదగడం అంటే మాటలు కాదు. నాని విషయంలో అదే జరిగింది. డైరెక్టర్ అవుదామని కలలుగని, అసిస్టెంట్ డైరెక్టర్గా ప్రస్థానం ప్రారంభించిన నాని.. హీరోగా తనకంటూ ఓ మంచి స్థానాన్ని, అభిమానుల్ని సంపాదించుకున్నాడు. అలాంటి హీరో తొలిసారి ‘వారసత్వం’పై స్పందించాడు. నేను లోకల్ సినిమా ప్రమోషన్లలో భాగంగా అతడు వారసత్వంపై పలు వ్యాఖ్యలు చేశాడు. సినిమా రంగంలో తనకు గాడ్ ఫాదర్స్ లేకపోవడం, ఆ వాసత్వాన్ని కొనసాగించకపోవడాన్ని తాను అదృష్టంగా భావిస్తున్నానని అన్నాడు. ఎవరైనా తన వద్దకు వచ్చి ‘నేను మీ అభిమాని’ అని అంటే వెంటనే నమ్ముతానని, ఎందుకంటే.. ఆ వచ్చిన వ్యక్తి తన కుటుంబ నేపథ్యాన్ని కాకుండా, తనను చూసి మాత్రమే ఆ మాట చెప్పినట్టు అర్థం చేసుకుంటానని కామెంట్ చేశాడు. అంతేగాకుండా సినిమాకు సంబంధించి షూటింగ్ లేటవడంపైనా నాని స్పందించాడు. కీర్తి సురేశ్ డేట్స్ లేకపోవడం వల్లే షూటింగ్ ఆలస్యమైందని, చాలా సీన్లను రీ షూట్ చేశారని వచ్చిన వార్తల్లో ఎలాంటి నిజం లేదని నాని వెల్లడించాడు.
prastutam cinee industrylo vaarasatvapu heerola hawane ekkuvagaa konasagutondi. alanti poty vaataavaranamlo elanti background lekunda vachi.. abhimaanulanu sampaadinchukuni, paiki edagadam ante maatalu kaadu. naani vishayamlo adhe jarigindi. director avudamani kalalugani, assistent directorga prasthaanam praarambhinchina naani.. heeroga tanakantu oo manchi sthaanaanni, abhimaanulni sampaadinchukunnaadu. alanti heero tolisari ‘vaarasatvam’pai spandinchaadu. nenu lokal sinima pramoshanlalo bhagamga atadu vaarasatvampai palu vyaakhyalu cheshaadu. sinima rangamlo tanaku gad faders lekapovadam, aa vaasatvaanni konasaginchakapovadanni taanu adrushtamgaa bhaavistunnaanani annadu. evaraina tana vaddaku vachi ‘nenu mee abhimani’ ani ante ventane nammutaanani, endukante.. aa vachina vyakti tana kutumba nepathyaanni kakunda, tananu chusi matrame aa maata cheppinattu artham chesukuntanani comment cheshaadu. antegakunda sinimaaku sambandhinchi shooting letavadampaina naani spandinchaadu. keerti suresh dates lekapovadam valle shooting aalasyamaindani, chala seenlanu ree shoot chesarani vachina vaartallo elanti nijam ledani naani velladinchaadu.